Če britansko višje sodišče Julian Assange v najnovejšem zaslišanju, ki naj bi trajalo dva dni, ne bo odobrilo pritožbe na izročitev Združenim državam amerike, Assange v britanskem pravnem sistemu ne bo imel več možnosti pritožbe. Njegovi odvetniki lahko Evropsko sodišče za človekove pravice zaprosijo samo za odlog izvršitve izročitve na podlagi pravila o "izjemnih okoliščinah v primeru nepopravljive škode". Vendar še zdaleč ni gotovo, da se bo britansko sodišče s tem strinjalo. Lahko odredi Julijanovo takojšnjo izročitev ali pa se odloči, da ne bo upoštevalo zahteve ESČP, da se Julijanu omogoči, da sodišče obravnava njegov primer.

Skoraj 15 let trajajoče preganjanje Juliana, ki je močno prizadelo njegovo fizično in psihično zdravje, poteka zaradi zahteve o njegovi izročitvi ZDA, kjer bi mu sodili zaradi domnevne kršitve 17 točk zakona o vohunjenju iz leta 1917, za kar bi lahko bil obsojen na 175 let zapora.

Julianov "zločin" je, da je leta 2010 objavil zaupne dokumente, interna sporočila, poročila in videoposnetke ameriške vlade in ameriške vojske, ki jih je posredovala žvižgačica ameriške vojske Chelsea Manning. Ta obsežna zakladnica gradiva je razkrila poboje civilistov, mučenje, umore, seznam zapornikov v Guantanamu in pogoje, v katerih so bili zaprti, ter pravila za uporabo orožja v Iraku. Tisti, ki so zagrešili te zločine - vključno z ameriškimi piloti helikopterjev, ki so ustrelili dva Reutersova novinarja in 10 drugih civilistov ter hudo ranili dva otroka, niso bili nikoli preganjani. Julian je skratka obtožen zato, ker je razkril zločine ameriškega imperija.

Obramba njegovo nedolžnost temelji na naslednjih dejstvih;

1. Juliana Assangea ne bi smeli izročiti ZDA kjer bi ga doletela izredno visoka zaporna kazen zaradi izražanja političnih mnenj, ki razkrivajo ameriški državni kriminal. Assangea preganjajo zaradi razkrivanja kaznivih dejanj ameriške vlade, vključno z vojnimi zločini in mučenjem. Izročitev zaradi političnih mnenj pa po britanski zakonodaji ni dovoljena.

2. Juliana Assangea ne bi smeli izročiti, ker ni ameriški državljan. Z njegovo obtožbo se ameriško kazensko pravo širi globalno, na nepredvidljiv način. Prvič v zgodovini ZDA se je zgodilo, da je bil založnik preganjan zaradi pridobivanja ali objavljanja državnih skrivnosti ZDA. Obtožnica zato "krši vse pravne precedense".

3. Julian Assange ne bi smel biti izročen, ker njegov pregon pomeni hudo kršitev njegove pravice do svobode govora. Objava državnih skrivnosti ima lahko v demokratični družbi ključno vlogo pri ohranjanju demokracije. Kazenski pregon in obsodba zaradi takšnih objav bosta medije poslej odvračala od tega, da bi opravljali vlogo "javnega psa čuvaja".

4 .Juliana Assangea ne bi smeli izročiti saj ameriški funkcionarji dopuščajo, da mu morda sploh ne bo zagotovljena zaščita na podlagi prvega amandmaja k ameriški ustavi , ki garantira svobodo govora in javnega izražanja. Assange očitno ne bo deležen zaščite prvega amandmaja , ker ni državljan ZDA .

5 Izročitev je treba prepovedati, ker Julian Assange v ZDA ne bo deležen poštenega sojenja. V ameriškem sistemu obstaja namreč tradicija tako imenovanega prisilnega dogovarjanja tožilcev z obtoženimi, o priznanju njihove krivde s pomočjo najhujših obtožnic, zato da bi izsilili njihovo priznanje. Julianu Assangeu grozi kar 175 let zapora .

6.Porota bo verjetno sestavljena iz porotnikov, ki so povezani z vladnimi agencijami za nacionalno varnost in korporacijami, zato bodo verjetno pristranska do Juliana Assangea, kar pomeni, da ni možnosti za pošteno sojenje.

7. Julian assangu sodijo kot tujemu državljanu, kar pomen , da se ameriška zakonodaja razširja na ves svet., kar je grožnja demokratičnemu ustroju sveta.

8. Obramba ponovno zahteva dopustitev novih dokazov o načrtih ZDA za ugrabitev, izročitev in umor Assangea leta 2017, ki ga je načrtovala CIA pod vodstvom njenega takratnega direktorja Mika Pompea. To pomeni, da bo v primeru izročitve ZDA izpostavljen nečloveškemu in ponižujočemu ravnanju ljudi ki so ga hoteli ugrabiti in umoriti.

9. Pogodba o izročitvi bi ameriškim tožilcem omogočila, da spremenijo obtožnico zaradi katere bi Julianu Assangeu lahko grozila celo smrtna kazen.

Obramba je naštela vrsto razlogov zakaj bi moral britanski pravosodni sistem Assanga takoj izpustiti. Na kocki ni samo njegova usoda, ampak usoda vsega svetovnega preiskovalnega novinarstva , oziroma svoboda javnega izražanja nasploh. Vsi novinarji bomo če ga izročijo ZDA, postali Assanži , če bomo odkrivali in kritizirali protipravna dejanja ZDA ,v prihodnosti pa mogoče pa tudi držav njenih lakajev.

Omejevanje svobode tiska se že širi po svetu, cenzura v doslej najbolj demokratičnih državah je postala dejstvo, saj večinski mediji pod pritiskom oblasti, govorim o najbolj razvitih zahodnih državah, dopuščajo vse manj nasprotnih mnenj, na primer o nujnosti političnega in ne vojaškega reševanja vojne v Ukrajini, o genocidu v Gazi. To besedo oziroma pojem zaenkrat ni izgovoril še noben zahodni vodilni politik vključno slovenskimi, čeprav jo celo meddržavno sodišče v Haagu v svoji začasni sodbi opozorilo na nevarnost genocida. Uvajajo se tudi drakonske kazni za tiste ki si bodo drznili nasprotovati prisilnemu cepljenju z eksperimentalnimi cepivi. V okviri WHO pripravljajo na primer ukrepe, o njih naj bi odločali že maja, ki bodo njenemu generalnemu direktorju omogočali razglašanje pandemije in drugih prisilnih ukrepov. Predlog teh ukrepov predvideva kazni od 3 do pet let zapora za tiste , ki bodo nasprotovali ukazom vodstva WHO, ki je pod vplivom največjih zahodnih držav. Najdlje v tem je šla v tem zaenkrat Francija.

Francoski parlament je pred par dnevi sprejel zakon, ki uvaja stroge kazni za vse tiste, ki nasprotujejo cepivom mRNA ali drugemu zdravljenju, ki ga država priporoča na podlagi trenutnega medicinskega znanja v narekovaju , kar je poteza brez primere . Odslej bo za kritiko takšnih posegov, ki so obvezni ali jih priporoča država, zagrožena zaporna kazen do treh let zapora ali denarna kazen v višini 45.000 evrov. Ta drastični zakonodajni korak, ki so ga kritiki poimenovali "člen Pfizer", pomeni. bistveno omejevanje svobode državljanov. Sprejetje tega zakona je potekalo brez večjih razprav v parlamentu..

Francoski parlament s tem vzpostavlja tako imenovano medicinsko diktaturo. Gre za uradno zakonsko dejanje, ki kriminalizira resnico. Na primer, tisti francoski znanstveniki ali zdravniki , ki bi ugotovili da določena "cepiva" mRNA povzročajo smrt in zdravstvene poškodbe, bodo zaprti, če bodo poročali o svojih ugotovitvah . Novi francoski zakon jemlje ugotavljanje medicinskih dejstev iz rok znanstvenikov v prid velikih farmacevtskih družb in njihovih zagovornikov.

Nekaj podobnega se je zgodilo tudi v Nemčiji. Uglednega nemškega odvetnika Reinerja Fuellmicha, ki je bil tik pred vložitvijo tožbe proti proizvajalcem mRNA, ki jo je podprlo na tisoče zdravnikov in odvetnikov, so nemške oblasti zaprle in mu sodijo na podlagi izmišljenih obtožb.

Očitno je demokracija EU v zatonu. Ljudje v nekaterih državah nimajo več zagotovljenih ustavnih pravic . Državam vladajo elite in močne korporacije v skladu z njihovimi kapitalskimi interesi.

Sojenje Assangu je očitno samo vrh ledene gore. Državljani EU zaradi tega ne smemo dopustiti njegove izročitve ameriškim pravosodnim organom, prav tako pa moramo nasprotovati uvajanju takšnih ukrepov kot so jih sprejeli v Franciji in jih nameravajo sprejeti tudi v WHO. Mislim da moramo zahtevati od slovenske vlade in parlamenta, da se uradno izrečeta proti takšnemu omejevanju svobode kot se je zgodilo v Franciji.

Hvala za pozornost.